钦定古今图书集成/明伦汇编/闺媛典/第024卷 > 周瑄妻陈氏
## 钦定古今图书集成/明伦汇编/闺媛典/第024卷 > 周瑄妻陈氏

按《建宁府志》：“陈氏，周瑄妻，建阳人。父安世，强学博闻，
尝立义斋县南，从学甚众。陈少丧其亲，哀慕不懈。及
嫁，亦不逮舅姑，而岁时烝享执事必亲。讫事，常呜咽
流涕。晚好浮屠法，得其大旨，遂不复问家事。恶衣菲
食，逾二十年，而忧人之忧，赈其厄穷病苦，虽极力不
倦。子明仲，举进士，知光泽县。”